open-index/open-wikipedia-markdown huggingface dataset:
চট্টগ্রাম চিড়িয়াখানা

**চট্টগ্রাম চিড়িয়াখানা** বাংলাদেশের চট্টগ্রাম জেলায় অবস্থিত চিড়িয়াখানা। এটি শহর থেকে প্রায় তিন কিলোমিটার উত্তর-পূর্বদিকে পাহাড়তলী ইউএসটিসি মেডিকেল কলেজের বিপরীত পাহাড়ের পাদদেশে ১০.২ একর ভূমির উপর অবস্থিত।

## ইতিহাস
১৯৮৮ সালে, চট্টগ্রামের তৎকালীন জেলা প্রশাসক এম. এ. মান্নান এবং চট্টগ্রামের অন্যান্য অভিজাত ব্যক্তিবর্গ প্রাথমিকভাবে ফয়েজ লেকে বণ্যপ্রাণী সংরক্ষণ, শিক্ষা, গবেষণা এবং চিত্তবিনোদনের উদ্দেশ্যে চিড়িয়াখানা স্থাপনের উদ্যোগ নেয়। পরবর্তীতে ১৯৮৯ সালের ২৮ ফেব্রুয়ারি এই চিড়িয়াখানা জনসাধারণের জন্যে উন্মুক্ত করা হয়। প্রথমদিকে এক টিকিটেই চিড়িয়াখানা এবং ফয়েজ লেকে প্রবেশের সুযোগ থাকলেও ১৯৯৫ সালে দর্শনার্থীদের স্বাচ্ছন্দ্যের পাশাপাশি বাড়তি লাভের বিষয়টি বিবেচনা করে চিড়িয়াখানা কর্তৃপক্ষ দুইটি আলাদা গেটে পৃথক টিকিটের মাধ্যমে প্রবেশের ব্যবস্থা করে। ১৯৮৯ সালে চিড়িয়াখানা উদ্বোধনের পর টিকিটের মূল্য ছিল ১ টাকা। পরবর্তীতে তা বৃদ্ধি করা হয় ২ টাকা এভাবে পশু-পাখির সংখ্যা বাড়ার সঙ্গে সঙ্গে বাড়তে থাকে টিকিটের দামও। বর্তমানে প্রতি টিকিটের দাম ৭০ টাকা।

## জীবজন্তু
বর্তমানে এখানে ৬৬ প্রজাতির সর্বমোট ৫২০টি প্রাণী রয়েছে; যার মধ্যে ৩০ প্রজাতির স্তন্যপায়ী, ৩৮ প্রজাতির পাখি এবং ৬ প্রজাতির সরীসৃপ। এর মধ্যে উল্লেখযোগ্য হচ্ছে মায়া হরিণ, ধনেশ, ময়ুর, মুখপোড়া হনুমান প্রভৃতি।

২০২৪ সালে, এই চিড়িয়াখানায় সর্বমোট প্রাণীর সংখ্যা আছে ৫২০টি।

## চিত্রশালা

চিত্র:Asiatic lion (female), Chittagong Zoo (01).jpg|ভারতীয় সিংহ
চিত্র:Capped langur, Chittagong Zoo (01).jpg|মুখপোড়া হনুমান
চিত্র:Indian peafowl at Chittagong Zoo (02).jpg|ভারতীয় ময়ূর
চিত্র:Milvus migrans (captive), Chittagong Zoo (01).jpg|ভুবন চিল
চিত্র:Pacific reef heron at Chittagong Zoo (02).jpg|প্যাসিফিক রীফ বক
চিত্র:Mugger crocodile in Chittagong Zoo (03).JPG|স্বাদুপানির কুমির


## আরও দেখুন
* বাংলাদেশের চিড়িয়াখানার তালিকা

## তথ্যসূত্র

## বহিঃসংযোগ

বিষয়শ্রেণী:বাংলাদেশের চিড়িয়াখানা
বিষয়শ্রেণী:চট্টগ্রামের দর্শনীয় স্থান
বিষয়শ্রেণী:১৯৮৯-এ প্রতিষ্ঠিত চিড়িয়াখানা
বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:চট্টগ্রামের ভবন ও স্থাপনা
সাইক্সের ফুটকি

** সাইক্সের ফুটকি ** (Iduna rama) এক প্রজাতির ছোট আকৃতির ফুটকি। এর প্রজনন ক্ষেত্র মধ্যপ্রাচ্য থেকে আফগানিস্তান পর্যন্ত বিস্তৃত। শীতকালে এরা ভারতীয় উপমহাদেশে অবস্থান করে। এই পাখি ঝোপঝাড়ে বাসা বাঁধে। গড়ে বাসায় ৩-৪ টি ডিম পাড়ে। এরা পতঙ্গভুক পক্ষীবিশেষ। এর ইংরেজি নাম Sykes's Warbler যা উপমহাদেশে ব্রিটিশ সামরিক বাহিনীর কর্নেল উইলিয়াম হেনরি সাইক্সের এর কথা মনে করিয়ে দেয়।

## দৈহিক গঠন
দেহের উপরিভাগ ফিকে বাদামি বর্ণের এবং নিচের দিক সাদাটে। লেজের বহিঃস্থ পালকগুলোর ধার ভোঁতা। মাথায় চোখের কাছে একটি ছোট ফিকে দাগ রয়েছে। চঞ্চু শক্তিশালী।

## গ্যালারী

File:Sykes's Warbler (Hippolais rama) W IMG 6817.jpg| Krishna Wildlife Sanctuary, অন্ধ্রপ্রদেশ, ভারত.
File:Sykes's Warbler (Hippolais rama) W IMG 6809.jpg| Krishna Wildlife Sanctuary, অন্ধ্রপ্রদেশ, ভারত.
File:Sykes's Warbler (Hippolais rama) on Lannea coromandelica fruits W IMG 7911.jpg|on *[[Lannea coromandelica]]* in Shamirpet, Rangareddy district, অন্ধ্রপ্রদেশ, ভারত.
File:Sykes's Warbler (Hippolais rama) on Lannea coromandelica fruits W IMG 7805.jpg|on *[[Lannea coromandelica]]* in Shamirpet, Rangareddy district, অন্ধ্রপ্রদেশ, ভারত.
File:Sykes's Warbler (Hippolais rama) on Lannea coromandelica fruits W IMG 7801.jpg|on *[[Lannea coromandelica]]* in Shamirpet, Rangareddy district, অন্ধ্রপ্রদেশ, ভারত.
File:Sykes's Warbler (Hippolais rama) feeding on Lannea coromandelica fruits W IMG 7804.jpg|on *[[Lannea coromandelica]]* in Shamirpet, Rangareddy district, অন্ধ্রপ্রদেশ, ভারত.
Image:Syke's Warbler (Hippolais rama) on Vilaiti Siris (Samanea saman) in Kolkata W IMG 4674.jpg|  *Hippolais rama* on বিলাতি শিরিষ *[[Samanea saman]]* in   কলকাতা, পশ্চিমবঙ্গ, ভারত. 
Image:Syke's Warbler (Hippolais rama) on Vilaiti Siris (Samanea saman) in Kolkata W IMG 4676.jpg|  *Hippolais rama* on বিলাতি শিরিষ *[[Samanea saman]]* in   কলকাতা, পশ্চিমবঙ্গ, ভারত. 
Image:Syke's warbler I IMG 1575.jpg| *Hippolais rama* কলকাতা, পশ্চিমবঙ্গ, ভারত। 
Image:Syke's warbler I MG 1608.jpg|  *Hippolais rama* কলকাতা, পশ্চিমবঙ্গ, ভারত। 
Image:Syke's warbler I IMG 1881.jpg|   *Hippolais rama* কলকাতা, পশ্চিমবঙ্গ, ভারত।  
Image:Syke's warbler I IMG 1610.jpg|   *Hippolais rama* কলকাতা, পশ্চিমবঙ্গ, ভারত। 
Image:Syke's warbler I IMG 1603.jpg|   *Hippolais rama*  কলকাতা, পশ্চিমবঙ্গ, ভারত। 
Image:Syke's warbler I IMG 1591.jpg|   *Hippolais rama*  কলকাতা, পশ্চিমবঙ্গ, ভারত। 
Image:Booted Warbler (Hippolais caligata) in Kawal WS, AP W IMG_1962.jpg| Kawal Wildlife Sanctuary, ভারত। 
File:Booted Warbler (Hippolais caligata) in Kawal WS, AP W IMG 1956.jpg| Kawal Wildlife Sanctuary, India. 


  
## তথ্যসূত্র


বিষয়শ্রেণী:মধ্য এশিয়ার পাখি
বিষয়শ্রেণী:এশিয়ার পাখি
বিষয়শ্রেণী:আফগানিস্তানের পাখি‎
বিষয়শ্রেণী:চীনের পাখি
বিষয়শ্রেণী:ভারতের পাখি
বিষয়শ্রেণী:ইরানের পাখি‎
বিষয়শ্রেণী:বাংলাদেশের পাখি
বিষয়শ্রেণী:কাজাখস্তানের পাখি
বিষয়শ্রেণী:কুয়েতের পাখি
বিষয়শ্রেণী:কিরগিজস্তানের পাখি
বিষয়শ্রেণী:ওমানের পাখি
বিষয়শ্রেণী:পাকিস্তানের পাখি
বিষয়শ্রেণী:শ্রীলঙ্কার পাখি
বিষয়শ্রেণী:তাজিকিস্তানের পাখি
বিষয়শ্রেণী:তুর্কমেনিস্তানের পাখি
বিষয়শ্রেণী:উজবেকিস্তানের পাখি
বিষয়শ্রেণী:সংযুক্ত আরব আমিরাতের পাখি‎
বিষয়শ্রেণী:১৮৩২-এ বর্ণিত পাখি
বিষয়শ্রেণী:উইলিয়াম হেনরি সাইক্স কর্তৃক নামকরণকৃত ট্যাক্সা
গ্নাম-ছোস-মি-'গ্যুর-র্দো-র্জে

**গ্নাম-ছোস-মি-'গ্যুর-র্দো-র্জে** () (১৬৪৫-১৬৬৭) তিব্বতের র্ন্যিং-মা ধর্মসম্প্রদায়ের একজন গ্তের-স্তোন ছিলেন।

## সংক্ষিপ্ত জীবনী
গ্নাম-ছোস-মি-'গ্যুর-র্দো-র্জে ১৬৪৫ খ্রিষ্টাব্দে তিব্বতের খাম্স অঞ্চলে ঙ্গোম () নামক স্থানে জন্মগ্রহণ করেন। তার পিতার নাম ছিল ম্গোন-পো-ত্শে-ব্র্তান ()। কৈশোরাবস্থায় তার পরিবারের সমস্ত সম্পত্তি কেড়ে নেওয়া হয় ও তারা খুব দুরবস্থার সম্মুখীন হন। সেই সময় তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের সান্নিধ্যে এসে তার নিকট হতে শিক্ষালাভ করেন। পরবর্তীকালে তিনি বেশ কিছু লুক্কায়িত গ্রন্থ ও মূর্তি আবিষ্কার করেন। তার উল্লেখযোগ্য শিষ্য ছিলেন পে-মা-রিগ-'দ্জিন।

## তথ্যসূত্র

## আরো পড়ুন
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp.&nbsp;268–269.
*Cuevas, Bryan. 2003. The Hidden History of the Tibetan Book of the Dead. Oxford: Oxford University Press, p.&nbsp;180.
* 
* 
* 
* 
* 
* 
**Ein Tibetisches Wunschgebet um Wiedergeburt in der Sukhāvatī* by Peter Schwieger (1978). St. Augustin: VGH Wissenschaftsverlag. 
*‘gNam čhos, Die Schriften des Mi 'gyur rdo rĵe (1646-1667)’ by Von. R.O. Meisezahl (1981). *Ural-Altaische Jahrbücher*, Neue Folge, Wienbaden, Harrassowitz, 1:195-226. 
**Recherches sur l’Épopée et le Barde du Tibet.* by A. Stein (1959). Paris: Presses Universitaires de France. 

বিষয়শ্রেণী:১৬৪৫-এ জন্ম
বিষয়শ্রেণী:১৬৬৭-এ মৃত্যু
বিষয়শ্রেণী:গ্তের-স্তোন
'গ্যুর-মেদ-থেগ-ম্ছোগ-ব্স্তান-'দ্জিন

থাম্ব|'গ্যুর-মেদ-থেগ-ম্ছোগ-ব্স্তান-'দ্জিন
**'গ্যুর-মেদ-থেগ-ম্ছোগ-ব্স্তান-'দ্জিন** () (১৬৯৯-১৭৫৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক অন্যতম র্ন্যিং-মা ধর্মসম্প্রদায়ের প্রধান বৌদ্ধবিহারের তৃতীয় প্রধান ছিলেন।

## প্রথম জীবন
গ্যুর-মেদ-থেগ-ম্ছোগ-ব্স্তান-'দ্জিন ১৬৯৯ খ্রিষ্টাব্দে মোঙ্গল বংশে জন্মগ্রহণ করেন। নাম-ম্খা'-'ওদ-গ্সাল () নামক বৌদ্ধ লামা তাকে পে-মা-রিগ-'দ্জিন নামক র্দ্জোগ্স-ছেন বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করেন। র্দ্জোগ্স-ছেন বৌদ্ধবিহারের বিহারের প্রধান নাম-ম্খা'-'ওদ-গ্সাল তাকে বিহারে এনে দ্বিতীয় র্দ্জোগ্স-ছেন-গ্রুব-দ্বাং হিসেবে অধিষ্ঠিত করেন। তার উল্লেখযোগ্য শিক্ষক ছিলেন ন্যি-মা-গ্রাগ্স-পা () নামক পে-মা-রিগ-'দ্জিনের এক গুরুত্বপূর্ণ শিষ্য, ও-র্গ্যান-ব্স্তান-'দ্জিন () নামক প্রথম ছাগ্স-রি-ন্যি-গ্রাগ্স-র্গ্যা-স্রাস () উপাধিধারি লামা, 'ব্রি-গুং-দ্কোন-ম্ছোগ-'ফ্রিন-লাস-ব্জাং-পো () প্রভৃতি। র্দো-র্জে-'ব্রাগ বৌদ্ধবিহারে গ্তের-ব্দাগ-গ্লিং-পা () নামক বিখ্যাত পণ্ডিত তাকে বোধিচিত্ত সম্বন্ধে শিক্ষা, পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো উপাধিধারী লামা তাকে শ্রমণের শপথ এবং র্দোর-ব্রাগ-ম্ছোগ-স্প্রুল-স্কাল-ব্জাং-পে-মা-দ্বাং-ফ্যুগ () তাকে ভিক্ষুর শপথ দান করেন।

## পরবর্তী জীবন
১৭২৬ খ্রিষ্টাব্দে নাম-ম্খা'-'ওদ-গ্সাল মৃত্যুবরণ করলে তিনি র্দ্জোগ্স-ছেন বৌদ্ধবিহারের পরবর্তী প্রধান হিসেবে অধিষ্ঠিত হন। এই সময় তিনি ব্স্তান-পা-ত্শে-রিং ( নামক স্দে-দ্গে রাজ্যের তৎকালীন রাজার সঙ্গে মিলিত ভাবে স্দে-দ্গে-পার-খাং নামক তিব্বতের অন্যতম বিখ্যাত ছাপাখানা নির্মাণ করেন। ১৭৪০ খ্রিষ্টাব্দে তিনি পে-মা-কুন-গ্রোল-র্নাম-র্গ্যাল নামক এক ভিক্ষুকে র্দ্জোগ্স-ছেন বৌদ্ধবিহারের দায়িত্ব দিয়ে তিনি লাসা যাত্রা করেন। এই সময় তিনি সপ্তম দলাই লামা ব্স্কাল-ব্জাং-র্গ্যা-ম্ত্শো এবং ত্রয়োদশ র্গ্যাল-বা-কার্মা-পা ব্দুদ-'দুল-র্দো-র্জের সঙ্গে সাক্ষাৎ করেন। তিনি পঞ্চম দলাই লামার স্মরণসভা সহ বেশ কিছু উৎসবে অর্থদান করেন। এই সময় তিনি দ্পাল-ল্দান-ছোস-স্ক্যোং () নামক চৌত্রিশতম ঙ্গোর-ছেন, দ্পাল-ছেন-ছোস-ক্যি-দোন-গ্রুব নামক অষ্টম ঝ্বা-দ্মার-পা, ব্স্তান-পা'ই-র্গ্যাল-ম্ত্শান () নামক প্রথম ঝে-ছেন-রাব-'ব্যাম্স () প্রভৃতি বিখ্যাত অবতারী লামাদের নিকট শিক্ষালাভ করেন। ১৭৫৩ খ্রিষ্টাব্দে একটি ভয়ানক অগ্নিকাণ্ডে র্দ্জোগ্স-ছেন বৌদ্ধবিহার প্রচন্ড রকম ক্ষতিগ্রস্ত হলে তিনি বিহার সংস্কার করান। এছাড়া তিনি প্রায় একশোটির বেশি থাংকা চিত্রকলা তৈরী করান। তিনি থার-লাম-ব্গ্রোদ-ব্যেদ-শিং-র্তা-ব্জাং-পো () নামক একটি গ্রন্থও রচনা করেন। তার উল্লেখযোগ্য শিষ্য ছিলেন পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব (), 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স () প্রভৃতি অবতারী লামারা। 

## তথ্যসূত্র

## আরো পড়ুন
* 

বিষয়শ্রেণী:১৬৯৯-এ জন্ম
বিষয়শ্রেণী:১৭৫৮-এ মৃত্যু
বিষয়শ্রেণী:দ্জোগছেন দ্রুবওয়াং
নারা ড্রিমল্যান্ড

জাপানের নারা এলাকার কাছাকাছি অবস্থিত একটি থিম পার্ক। এই পার্কটির ক্যালিফোর্নিয়ায় অবস্থিত ডিজনীল্যান্ডের আদলে ১৯৬১ সালে নির্মিত হয়। ২০০৬ সালের আগস্টে স্বল্প দর্শনার্থীর জন্য এই পার্কটি স্থায়ীভাবে বন্ধ করে দেওয়া হয়।

## গঠন

এই পার্কটির প্রবেশপথ প্রায় ডিজনীল্যান্ডের অনুসরণে ডিজাইন করা হয়েছে। যার মধ্যে ট্রেন স্টেশন, মার্কিন যুক্তরাষ্ট্রে একটি প্রধান সড়ক এবং জনপ্রিয় স্লিপিং বিউটি ক্যাসেল অন্তর্ভুক্ত। এছাড়া এখানে একটি ম্যাটারহর্ন ধরনের পর্বত আছে, যার মধ্য দিয়ে আকাশ পথ চলাচল করার পাশাপাশি অটোপিয়া ধরনের রাইড এবং একটিমাত্র লাইনের রেলপথ অন্তুর্ভূক্ত। এছাড়া এই পার্কের নিজস্ব মাস্কটও আছে, Ran-chan এবং Dori-chan, এই দুইজন ভালুকের চামড়ার সদৃশ পোশাক পরিধান করে।

## আকর্ষণ

বন্ধের পূর্বে এই পার্কের বেশ কিছু রাইড ছিল, যার মধ্যে অন্যতম হলঃ
* আস্কা, কোনি দ্বীপের দ্য সাইক্লোনে অবস্থিত একটি কাঠের নির্মিত রোলার কোস্টার।
* নাবিক কোস্টার, ইস্পাতের নির্মিত একটি রোলার কোস্টার
* ববস্লেগ, ম্যাটারহর্ন ববস্লাগের পরে নির্মিত একটি ইস্পাতের তৈরী রোলার কোস্টার
* ফান্টাসী কোস্টার
* কিড'স কোস্টার
* ফিগার-এইট, মনোরেল (একটিমাত্র লাইনের রেলপথ)
* অন্যান্য রাইডের মধ্যে ক্যারোজেল, স্মল পাওয়ার্ড কোস্টার, জঙ্গল ভ্রমণকারী ধরনের রাইড এবং একটি লগ ফ্লুম অন্তর্ভুক্ত।

## উৎস
* Dreamland at Theme Park Review
* Dreamland at JCOM
* Dreamland at LaughingPlace

## বহিঃসংযোগ
* Exploring Nara Dreamland 
* Photos of the abandoned park

বিষয়শ্রেণী:১৯৬১-এ প্রতিষ্ঠিত
বিষয়শ্রেণী:জাপানের উদ্যান
বিষয়শ্রেণী:২০১৬-এ ভেঙ্গে ফেলা ভবন ও স্থাপনা
উমিয়া ডিজাইন ইনস্টিটিউট

**উমিয়া ডিজাইন ইনস্টিটিউট** () বা **ইউআইডি** হল উমিয়া বিশ্ববিদ্যালয়ের অধীন একটি ইনস্টিটিউট। ইউআইডি ১৯৮৯ সালে কার্যক্রম শুরু করে এবং ইন্ড্রাস্টিয়াল ডিজাইনের জন্যই মূলত নকশাকৃত ও সজ্জিত। এটি উমিয়া কেন্দ্রীয় শহরের একটি অংশ চারুকলা অনুষদ ও বিশ্ববিদ্যালয় প্রাঙ্গনের ঠিক মাঝে অবস্থিত।

ইউআইডি-ই একমাত্র স্ক্যান্ডিনেভীয় ইনস্টিটিউট যা বিজনেসউইকের শীর্ষ ৬০টি ডিজাইন ইনস্টিটিউটের (সারা বিশ্বের মধ্যে) মধ্যে স্থান করে নিতে পেরেছে পরপর তিনবার (২০০৬, ২০০৭ ও ২০০৯)। এবং ২০১০ সালে বিশ্বের ১৮টি চমৎকার ডিজাইন স্কুলের মধ্যে একটি হিসেবে স্বীকৃতি পেয়েছে।
২০১১ সালে ইউআইডি "ইউরোপা ও আমেরিকা" অঞ্চলের মধ্যে দ্বিতীয়-বৃহত্তম ডিজাইন ইনস্টিটিউট হিসেবে রেড ডট ইনস্টিটিউট কর্তৃক স্বীকৃতি পায় এবং ২০১২ সালে ইউআইডিন প্রথম অবস্থানে চলে আসে।

## শিক্ষা
### ব্যাচেলর প্রোগ্রাম
ইনস্টিটিউট একটি তিন-বছরের ডিজাইন প্রোগ্রামের আয়োজন করে যা ব্যাচেলর ডিগ্রী (১৮০ ক্রেডিট) দিয়ে থাকে। (শুধুমাত্র সুইডীয়তে)

### স্নাতকোত্তর প্রোগ্রাম
এখানে তিনটি আন্তর্জাতিকভাবে স্বীকৃত ও বিশেষায়িত দুই-বছরের স্নাতকোত্তর কর্মসূচী (১২০ ক্রেডিট) চালু আছে। এই প্রোগ্রামগুলো হল প্রোডাক্ট ডিজাইন, উন্নতমানের প্রোডাক্ট ডিজাইন, মিথস্ক্রিয়া ডিজাইন এবং পরিবহন ডিজাইন।

### এক বছরের কোর্সসমূহ
ইউআইডি'তে দুইটি ফুলটাইম এক বছরের কোর্স (উভয়ই ইংরেজিতে) দেওয়া হয়। অন্য কোন একাডেমিক ক্ষেত্রে একটি পূর্ববর্তী ডিগ্রীপ্রাপ্ত শিক্ষার্থীদের জন্য ইন্ডাস্ট্রিয়াল ডিজাইন ভূমিকা (৬০ ক্রেডিট) চালু আছে যা নকশা ক্ষেত্রের মধ্যে বিশেষজ্ঞ বা ভবিষ্যতে নকশা গবেষণার জন্য প্রস্তুত করতে ইচ্ছুকদের ডিগ্রীপ্রদান করে থাকে। ডিজাইন সংযোগ (৬০ ক্রেডিট) শিল্পক্ষেত্রের ডিজাইন বিষয়ে স্নাতকোত্তর স্তরের উপর একটি বিশেষায়িত কোর্স।

### গবেষণা ও পিএইচডি স্টাডিজ
ইনস্টিটিউট এছাড়াও ডিজাইন রিসার্চ গ্রুপ এবং ভলভো রিসার্চ প্রোগ্রাম (এসইটি)-এর মধ্যে প্রয়োগমূলক গবেষণা এবং উন্নয়নের কাজ পরিচালনা করা হয়। ২০০১ এর শরৎ থেকে ডিজাইন ইন্সটিটিউট শিল্প নকশাবিষয়ক গবেষণার ওপর ডক্টরেট দেওয়া হয় (ইংরেজিতে)।

## আরো দেখুন
* উমিয়া বিশ্ববিদ্যালয়
* চারুকলা অনুষদ, উমিয়া বিশ্ববিদ্যালয়
* স্থাপত্য অনুষদ, উমিয়া বিশ্ববিদ্যালয়
* উমিয়া প্রযুক্তি ইনস্টিটিউট
* ব্যবসায় ও অর্থনীতি বিভাগ, উমিয়া বিশ্ববিদ্যালয়

## তথ্যসূত্র

## বহিঃসংযোগ
* pdstuts+ সারা বিশ্বের ১৮টি অসাধারণ ডিজাইন ইনস্টিটিউট
* বিজনেসউইক-এর সারা বিশ্বের ৩০টি অসাধারণ ডিজাইন ইনস্টিটিউটের তালিকা, ২০০৯ 
* বিজনেসউইক-এর সারা বিশ্বের ৬০টি অসাধারণ ডিজাইন ইনস্টিটিউটের তালিকা, ২০০৬
* বিজনেসউইক-এর সারা বিশ্বের ৬০টি অসাধারণ ডিজাইন ইনস্টিটিউটের তালিকা, ২০০৭
* বিএ ইন্ড্রাস্ট্রিয়াল ডিজাইন 
* এম এ অ্যাডভান্সড প্রোডাক্ট ডিজাইন 
* এম এ ইন্টার‍্যাকশন ডিজাইন 
* এম এ পরিবহন ডিজাইন 
* ইন্ডাস্ট্রিয়াল ডিজাইন ভূমিকা, ১ বছরের কোর্স 
* ডিজাইন সংযোগ, ১ বছরের কোর্স 

বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ডিজাইন ইনস্টিটিউট
বিষয়শ্রেণী:সুইডীয় বিশ্ববিদ্যালয় বিভাগ
বিষয়শ্রেণী:উমিয়া
বিষয়শ্রেণী:উমিয়া বিশ্ববিদ্যালয়
চট্টগ্রাম রেলওয়ে স্টেশন

**চট্টগ্রাম রেলওয়ে স্টেশন** বাংলাদেশের চট্টগ্রাম জেলার বটতলি এলাকায় অবস্থিত প্রাচীন এবং চট্টগ্রাম শহরের মুখ্য রেলওয়ে স্টেশন। এটি বাংলাদেশের দ্বিতীয় বৃহত্তম ও ২য় ব্যস্ততম রেলওয়ে স্টেশন। 

## ইতিহাস

১৮৯৬ সালের ৭ নভেম্বর, আসাম বেঙ্গল রেলওয়ের এজেন্ট স্টেশনের বাণিজ্যিক স্থাপনার সংস্থান এবং স্টেশন মাস্টারের আবাসনের প্রয়োজন মেটাতে প্রধান প্রকৌশলী সহযোগে দুই তলা পুরোনো ভবনের অঙ্কন স্বাক্ষর করেন যা পরবর্তীতে পুনঃসংস্কার করা হয়। এটি বাংলাদেশে স্থাপত্য সংরক্ষণের শ্রেষ্ঠ উদাহরণ হিসেবে বিবেচিত হয়ে থাকে।

## পুরাতন টার্মিনাল ভবন
**বটতলি রেলওয়ে স্টেশন** নামে পরিচিত এই পুরাতন রেলওয়ে স্টেশন ইংরেজ শাসনামলে নির্মাণ করা হয়। স্টেশন ভবনটি পূর্ব থেকে পশ্চিমে প্রায় ৫৬.২৪ মিটার দৈর্ঘ্য এবং ১০.৩৭ মিটার প্রস্থের একটি দ্বিতল ভবনের সমন্বয়ে তৈরি করা হয়েছে। ভবনের নিচ তলায় ব্যবসায়িক স্থান এবং দ্বিতীয় তলায় রেলওয়ে কর্মকর্তাদের আবাসনের ব্যবস্থা রয়েছে। শুরুতে স্টেশন প্রাঙ্গনে একটি উন্মুক্ত চত্বর থাকলেও বর্তমানে তা নেই। ভবনের পরিপাটি ফ্যাসাদ স্থাপত্যিক অলঙ্করণে সজ্জিত। জাঁকজমকপূর্ণ গাড়ি-বারান্দার মধ্যখানে সংযুক্ত রয়েছে ধাতব শীর্ষভূষণ এবং গম্বুজ শোভিত অর্ধ-অষ্টালক মিনার। 
### চিত্রশালা

চিত্র:Battali Railway Station (05).jpg|পুরাতন স্টেশন ভবন
চিত্র:Battali Railway Station (01).jpg|পুরাতন স্টেশন ভবন

### পরিষেবা
*সূবর্ণ এক্সপ্রেস
*পাহাড়িকা এক্সপ্রেস
*মহানগর প্রভাতী/গোধূলী এক্সপ্রেস
*উদয়ন এক্সপ্রেস
*মেঘনা এক্সপ্রেস
*মহানগর এক্সপ্রেস
*তূর্ণা এক্সপ্রেস
*বিজয় এক্সপ্রেস
*সোনার বাংলা এক্সপ্রেস
*ময়মনসিংহ এক্সপ্রেস
*কর্ণফুলী এক্সপ্রেস
*ঢাকা\চট্টগ্রাম মেইল
*সাগরিকা এক্সপ্রেস 
*চট্টলা এক্সপ্রেস
*লাকসাম কমিউটার
*লোকাল ট্রেন
*কক্সবাজার এক্সপ্রেস
*পর্যটক এক্সপ্রেস
*প্রবাল এক্সপ্রেস
*সৈকত এক্সপ্রেস

## নতুন টার্মিনাল ভবন
চট্টগ্রাম রেলওয়ে স্টেশনের সকল বাণিজ্যিক কার্যক্রম নতুন টার্মিনাল ভবন থেকে পরিচালিত হয়।

### চিত্রশালা

Inside the main Railway station in Chittagong 01.jpg|নতুন টার্মিনাল ভবন
Battali Railway Station platform (3).jpg|দুই সারি প্লাটফর্ম
Battali Railway Station platform (4).JPG|স্টেশনের রেলপথ
File:Platform of Chattogram Rail Station .jpg|চট্টগ্রাম রেলস্টেশনের একটি প্লাটফর্ম। ডানে অপেক্ষমাণ ঢাকাগামী একটি ট্রেন।


## তথ্যসূত্র


## বহিঃসংযোগ

*

বিষয়শ্রেণী:চট্টগ্রামের রেলওয়ে স্টেশন
বিষয়শ্রেণী:চট্টগ্রামের ভবন ও স্থাপনা
বিষয়শ্রেণী:চট্টগ্রাম জেলার রেলওয়ে স্টেশন
পে-মা-রিগ-'দ্জিন

**পে-মা-রিগ-'দ্জিন** () (১৬২৫-১৬৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের প্রতিষ্ঠাতা ও প্রথম প্রধান ছিলেন।

## প্রথম জীবন
পে-মা-রিগ-'দ্জিন ১৬২৫ খ্রিষ্টাব্দে তিব্বতের স্পু-বো-রা-ঝি () নামক স্থানে জন্মগ্রহণ করেন। তার পিতা বাল-পো-ব্ক্রা-শিস () একজন দক্ষ নেপালী শিল্পী। শৈশবে ছাব-ম্দো-ব্যাম্স-পা-গ্লিং () নামক স্থানে পে-মা-রিগ-'দ্জিন লেখাপড়া শুরু করেন। কৈশোরে কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের এক বিখ্যাত পণ্ডিতের নিকট রত্ন গ্লিং-পা দ্বারা আবিষ্কৃত ব্লা-মা'ই-ঝি-দ্রাগ () গ্রন্থ সম্বন্ধে ও কার্মা-গ্লিং-পা দ্বারা আবিষ্কৃত ঝি-খ্রো-দ্গোংস-পা-রোং-গ্রোল () গ্রন্থ সম্বন্ধে শিক্ষাগ্রহণ করেন। দক্ষিণ পশ্চিম তিব্বতের স্পো-বো () নামক স্থানে তিনি ব্দুদ-'দুল-র্দো-র্জে () নামক গ্তের-স্তোনের নিকট র্দ্জোগ্স-ছেন-স্ন্যিং-থিগ () নামকগ্রন্থ সম্বন্ধে শিক্ষালাভ করেন। এছাড়া ছোস-ক্যি-র্গ্যা-ম্ত্শো () নামক পণ্ডিতের নিকট ম্খা'-'গ্রো-স্ন্যিং-থিগ () নামক অতিযোগ তত্ত্বের ওপর লিখিত গ্রন্থ সম্বন্ধে অধ্যয়ন করেন। তার  অন্যতম উল্লেখযোগ্য শিক্ষক ছিলেন গ্নাম-ছোস-মি-'গ্যুর-র্দো-র্জে () নামক গ্তের-স্তোন।

## পরবর্তী জীবন
পে-মা-রিগ-'দ্জিনের সর্বাপেক্ষা উল্লেখযোগ্য শিষ্য ছিলেন ন্যি-মা-গ্রাগ্স-পা ()। ১৬৬৩ খ্রিষ্টাব্দে গুরু-শিষ্য দুই জনে মিলে তিব্বতের বিভিন্ন স্থানের বৌদ্ধবিহারে যাত্রা করেন। লাসা শহরে পঞ্চম দলাই লামা এই সময় পে-মা-রিগ-'দ্জিনের নিকট শিক্ষালাভ করেন। এরপর গ্তের-ব্দাগ-গ্লিং-পা (), ম্ঙ্গা'-ব্দাগ-ছোস-ক্যি-দ্বাং-পো (), ত্শুল-খ্রিম্স-র্দো-র্জে () প্রভৃতি বৌদ্ধ পণ্ডিত পে-মা-রিগ-'দ্জিন ও তার শিষ্য ন্যি-মা-গ্রাগ্স-পাকে শিক্ষাদান করেন। ১৬৬৮ খ্রিষ্টাব্দে তিন বছরের জন্য এই গুরু-শিষ্য সাধনায় লিপ্ত হন। এরপর শিষ্যের থেকে বিদায় নিয়ে খাম্স অঞ্চলে চলে যান। তার অন্যান্য উল্লেখযোগ্য শিষ্য ছিলেন নাম-ম্খা'-'ওদ-গ্সাল (), রাব-ব্যাম্স-পা-ব্স্তান-পা'ই-র্গ্যাল-ম্ত্শান (), য়ে-শেস-স্ন্যিং-পো () নামক সপ্তম ঝ্বা-দ্মার-পা প্রভৃতি।

## বৌদ্ধবিহার প্রতিষ্ঠা
১৬৮৪ খ্রিষ্টাব্দে তিনি পঞ্চম দলাই লামার নির্দেশে ও সাংস-র্গ্যাস-ব্স্তান-পা () নামক  স্দে-দ্গে রাজ্যের তৎকালীন রাজার সহায়তায় রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপন করেন। ধীরে ধীরে এই মঠ র্দ্জোগ্স-ছেন বৌদ্ধবিহার হিসেবে গড়ে ওঠে।

## তথ্যসূত্র

## আরো পড়ুন
*Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, p.&nbsp;255.
*Cuevas, Bryan. 2003. The Hidden History of the Tibetan Book of the Dead. Oxford: Oxford University Press.
*Khetsun Sangpo, ed. 1973. Biographical Dictionary of Tibet and Tibetan Buddhism. Dharamsala: Library of Tibetan Works and Archives. Vol. 4, p.&nbsp;244.

বিষয়শ্রেণী:১৬২৫-এ জন্ম
বিষয়শ্রেণী:১৬৯৭-এ মৃত্যু
বিষয়শ্রেণী:দ্জোগছেন দ্রুবওয়াং
বিষয়শ্রেণী:১৬২৩-এ জন্ম
উদয়ী নলফুটকি

উদয়ী নলফুটকি (*Acrocephalus orientalis*) দক্ষিণ, দক্ষিণ-পূর্ব ও পূর্ব এশিয়া অঞ্চলের পাখি। আগে একে পশ্চিম ইউরেশিয়ার *Acrocephalus arundinaceus* প্রজাতিটির একটি উপপ্রজাতি বলে মনে করা হত।

## দৈহিক গঠন
দেহ ১৮-২০ সেমি., তবে ডানা ২৩-২৬ সেমি. দীর্ঘ হয়। দেহের উপরিভাগের পালক বাদামি বর্ণের। লেজে সাদা পালক দেখা যায়। দেহের নিচের দিক সাদাটে, পেটের দিকে এবং লেজের নিচের দিকের ভিত্তি পালকের বর্ণে বাদামি ভাব রয়েছে। চোখে ঘন কালো দাগ এবং চোখের উপরে সাদাটে দাগ দেখা যায়। লম্বা, ভারী চঞ্চুটি বাদামি বর্ণের তবে নিচের দিক গোলাপি বর্ণের এবং মুখের অভ্যন্তরভাগ উজ্জ্বল কমলা বর্ণের হয়। পা দুটি হয় ধূসর বর্ণের। পাখিটি গান করে তবে এরা জোরালো, কর্কশ কণ্ঠে ডাকে যা শুনতে অনেকটা *চ্যাক* ধ্বনির মত মনে হয়।

## বিস্তৃতি এবং বাসস্থান
প্রজনন ক্ষেত্র সাইবেরিয়া,মঙ্গোলিয়া, উত্তর, মধ্য এবং পূর্ব চীন, কোরিয়া এবং জাপান। শীতকাল-এ দক্ষিণ এশিয়া এবং দক্ষিণ পূর্ব এশিয়া তে আগমন করে যার বিস্তৃতি উত্তর-পূর্ব ভারত থেকে ফিলিপাইন এবং ইন্দোনেশিয়া। কখনো কখনো নিউগিনি এবং অস্ট্রেলিয়াতে পৌঁছায়। তবে একে অপ্রত্যাশিতভাবে ইসরায়েল এবং কুয়েত-এ পাওয়া গেছে। পোকামাকড় এবং অন্যান্য অমেরুদণ্ডী প্রাণীর খোঁজে এটি জলাবন, বীরুৎ আচ্ছাদিত জলাশয়, শস্যক্ষেত্র এবং তৃণভূমিতে বসবাস করে।

## জীবনচক্র
এদের প্রজনন এলাকা ছোট হয় এবং এরা উচ্চ জনসংখ্যা ঘনত্ত্ব অর্জন করতে পারে। ভূমি থেকে ১-১.৫ মিটার উপরে বাসা বাঁধে এবং তাতে ২-৬টি ডিম দেয়। এরপর ১২-১৪ দিন ধরে ডিম নিষিক্ত করে। ১০-১৫ দিন বয়সে পাখির ছানা অন্যত্র চলে যায়। *Mustela sibirica* এবং *Elaphe* গণের সাপ এদের প্রধান শত্রু।

## গ্যালারি

Image:Oriental Reed Warbler I MG 0238.jpg| কলকাতা
Image:Oriental Reed Warbler (Acrocephalus orientalis) in Kolkata W IMG 3235.jpg| কলকাতা
Image:Oriental Reed Warbler I IMG 0498.jpg|কলকাতা
Image:Oriental_Reed_Warbler_I.jpg|কলকাতা
Image:Oriental Reed-warbler hk.JPG|হংকং

## তথ্যসূত্র

* Dyrcz, Andrzej & Nagata, Hisashi (2002) "Breeding ecology of the Eastern Great Reed warbler ''Acrocephalus arundinaceus orientalis'' at Lake Kasumigaura, central Japan", *Bird Study *'49*': 166-171.
* MacKinnon, John & Phillipps, Karen (2000) *A Field Guide to the Birds of China*, Oxford University Press, Oxford.
* Robson, Craig (2002) *A Field Guide to the Birds of South-East Asia*. New Holland, London.
* Snow, D. W. & Perrins, C. M. (1998) *Birds of the Western Palearctic: Concise Edition'', Vol. 2, Oxford University Press, Oxford.

## বহিঃসংযোগ
* Oriental Bird Images 

বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:পাকিস্তানের পাখি
বিষয়শ্রেণী:নেপালের পাখি
বিষয়শ্রেণী:চীনের পাখি
বিষয়শ্রেণী:১৮৪৭-এ বর্ণিত পাখি
হন্ডুরাস জাতীয় ফুটবল দল

**হন্ডুরাস জাতীয় ফুটবল দল** () হচ্ছে আন্তর্জাতিক ফুটবলে হন্ডুরাসের প্রতিনিধিত্বকারী পুরুষদের জাতীয় দল, যার সকল কার্যক্রম হন্ডুরাসের ফুটবলের সর্বোচ্চ নিয়ন্ত্রক সংস্থা হন্ডুরাস ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৬ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, হন্ডুরাস প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে হন্ডুরাস গুয়াতেমালার কাছে ১০–১ গোলের ব্যবধানে পরাজিত হয়েছে।

৩৭,৩২৫ ধারণক্ষমতাবিশিষ্ট অলিম্পিক মহানগর স্টেডিয়ামে *লস কাত্রাচোস* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হন্ডুরাসের রাজধানী তেগুসিগালপায় অবস্থিত। বর্তমানে এই দলের ম্যানেজারের দায়িত্ব পালন করছেন ফাবিয়ান কোইতো এবং অধিনায়কের দায়িত্ব পালন করছেন রক্ষণভাগের খেলোয়াড় মায়নোর ফিগুয়েরোয়া।

হন্ডুরাস এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮২, ২০১০, ২০১৪ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে হন্ডুরাস অন্যতম সফল দল, যেখানে তারা ১টি (১৯৮১) শিরোপা জয়লাভ করেছে।

মায়নোর ফিগুয়েরোয়া, আমাদো গুয়েবারা, নোয়েল বায়াদারেস, কার্লোস পাবোন এবং কার্লো কোস্তলির মতো খেলোয়াড়গণ হন্ডুরাসের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০০১ সালের সেপ্টেম্বর মাসে প্রকাশিত র‌্যাঙ্কিংয়ে হন্ডুরাস তাদের ইতিহাসে সর্বোচ্চ অবস্থান (২০তম) অর্জন করে এবং ২০১৫ সালের ডিসেম্বর মাসে প্রকাশিত র‌্যাঙ্কিংয়ে তারা ১০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে হন্ডুরাসের সর্বোচ্চ অবস্থান হচ্ছে ২০তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১০৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন

### শিরোপা
***[[কনকাকাফ চ্যাম্পিয়নশিপ]] / [[কনকাকাফ গোল্ড কাপ]]**
:* **চ্যাম্পিয়ন (১):** ১৯৮১
:* রানার-আপ (২): ১৯৮৫, ১৯৯১
:* তৃতীয় স্থান (৩): ১৯৬৭, ২০০৫, ২০০৯
***[[কোপা আমেরিকা]]**
:* তৃতীয় স্থান (১): ২০০১

### অন্যান্য
***[[কোপা সেন্ত্রোআমেরিকানা]]**
:* **চ্যাম্পিয়ন (৪):** ১৯৯৩, ১৯৯৫, ২০১১, ২০১৭
:* রানার-আপ (৩): ১৯৯১, ২০০৫, ২০১৩
:* তৃতীয় স্থান (২): ১৯৯৯, ২০০৯
***[[চন্দ্র নববর্ষ কাপ]]**
:* **চ্যাম্পিয়ন (১):** ২০০২

## তথ্যসূত্র

## বহিঃসংযোগ
*   
* ফিফা-এ হন্ডুরাস জাতীয় ফুটবল দল  
* কনকাকাফ-এ হন্ডুরাস জাতীয় ফুটবল দল  

বিষয়শ্রেণী:হন্ডুরাস জাতীয় ফুটবল দল
বিষয়শ্রেণী:উত্তর আমেরিকার জাতীয় ফুটবল দল
ফুটবল
সোহেল খান

**সোহেল খান** (জন্মঃ ২০ ডিসেম্বর ১৯৭০) হলেন একজন ভারতীয় চলচ্চিত্র অভিনেতা, পরিচালক এবং প্রযোজক, যিনি প্রধাণত হিন্দি চলচ্চিত্রে কাজ করে থাকেন। তিনি অভিনেতা সালমান খান এবং আরবাজ খান এর ছোট ভাই হন। তিনি তার নিজের প্রযোজনা প্রতিষ্ঠান সোহেল খান প্রোডাকসন্স এর অধীনে চলচ্চিত্র নির্মাণ করে থাকেন।

## প্রাথমিক জীবন

সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বই, মহারাষ্ট্রে জন্মগ্রহণ করেন। তার পৈতৃক পিতামহ আফগানিস্তান থেকে ভারতে আসেন এবং মধ্য প্রদেশে ইন্দোর এ  বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।

## কর্মজীবন
সোহেল খান জনপ্রিয় চিত্রনায়ক সালমান খানের ভাই এবং লিপিলেখক সেলিম খান এর সন্তান। তিনি সীমা সচদেবকে বিয়ে করেন এবং এই দম্পতির নির্বান খান ও ইয়োহন নামের ২টি সন্তান রয়েছে। তিনি ১৯৯৭ সালে এ্যাকশনধর্মী চলচ্চিত্র "অজার"-এ একজন চলচ্চিত্র প্রযোজক ও পরিচালক হিসেবে আত্মপ্রকাশেমর মাধ্যমে তার কর্মজীবন শুরু করেন। উক্ত চলচ্চিত্রে তার ভাই সালমান খান এবং সঞ্জয় কাপুর অভিনয় করেছিলেন। এরপর তিনি ১৯৯৮ সালের ব্যবসাসফল চলচ্চিত্র "প্যায়ার কিয়া তো ডারনা ক্যা" তে সালমান খান এবং আরবাজ খান উভয় ভাইকে সাথে নিয়ে চলচ্চিত্র পরিচালনা করেন এবং এর কম ধারবাহিকতার সাফল্য নিয়ে জি.এস. ইন্টারটেইন্টমেন্ট এর ব্যানারে "হ্যালো ব্রাদার" (১৯৯৯) নির্মাণ করেন।

২০০২ সালে তিনি লেখা, প্রযোজনা, নির্দেশনা দেওয়া এবং বক্স অফিসে গড় আয়ের "মে দিল তুঝকো দিয়া" চলচ্চিত্রে সর্বপ্রথম অভিনেতা হিসেবে আত্মপ্রকাশ করেন। এরপর তিনি কয়েকটি চলচ্চিত্রে অভিনয় করেন, কিন্তু কোনটাই বাণিজ্যিকভাবে সফলতা পায়নি। তিনি ২০০৫ সালের ব্যাবসাফল চলচ্চিত্র "ম্যায়নে প্যায়ার কিউ কিয়া?" তে অভিনয়ের মাধ্যমে পুনরায় অভিনয়ে ফিরে আসেন; উক্ত চলচ্চিত্র প্রধান চরিত্রে অভিনয় করেন তার ভাই সালমান খান এবং ক্যাটরিনা কাইফ।

## ব্যক্তিগত জীবন
খান সীমা সচ্চদেবকে বিয়ে করেন এবং তাদের ২টি পুত্র সন্তান রয়েছে: প্রথমজনের নাম নির্বান খান এবং  অন্যজন ইয়োহান। মাঝে মধ্যে তাকে আসলাম ইয়াকুব খান নামে ডাকা হয় (জন্ম জুন ২০১১)।

## চলচ্চিত্রের তালিকা

### অভিনেতা হিসেবে

### পরিচালক হিসেবে

### প্রয়োজক হিসেবে

### লেখক হিসেবে

### টেলিভিশন উপস্থিতি

## তথ্যসূত্র

## বহিঃসংযোগ
*
*Kids gain confidence by showcasing talent: Sohail Khan 
*Celebrity Cricket League unites Indian film industry – Sohail Khan
* Sohail Khan at a bar launch party

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় মুসলিম
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:মুম্বইয়ের অভিনেতা
বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৯৬৯-এ জন্ম
প্রভুপাদ (দ্ব্যর্থতা নিরসন)

**প্রভুপাদ** (Prabhupad) একটি সম্মানসূচক বাংলা পদবি। আক্ষরিকঅর্থে প্রভুপাদ বলতে বুঝায় "প্রভুর চরণ" অথবা "পদ্মচরণ"।

*প্রভুপাদ* এছাড়াও নিম্নলিখিত হিন্দু ধর্মীয় শিক্ষকদের নাম:-

* রূপা গোস্বামী প্রভুপাদ (১৪৮৯–১৫৬৪), প্রাক-ইসকন
* ভক্তিসিদ্ধান্ত সরস্বতী ঠাকুর প্রভুপাদ (১৮৭৪–১৯৩৭), প্রাক-ইসকন এবং অভয়চরণারবিন্দ ভক্তিবেদান্ত স্বামী প্রভুপাদের আধ্যাত্মিক গুরু
* অভয়চরণারবিন্দ ভক্তিবেদান্ত স্বামী প্রভুপাদ (১৮৯৬–১৯৭৭), ইসকনের প্রতিষ্ঠাতা
ফ্রান্ৎ‌স বেকেনবাউয়ার

**ফ্রান্ৎ‌স আন্টন বেকেনবাউয়ার** (, , ১১ সেপ্টেম্বর ১৯৪৫ - ৭ জানুয়ারি ২০২৪) একজন জার্মান ফুটবল ম্যানেজার এবং প্রাক্তন খেলোয়াড়। সুরুচিসম্মত ধরন, নেতৃত্ব এবং নামের প্রথম অংশে *ফ্রান্ৎ‌স* (যা অস্ট্রীয় সম্রাটদের কথা স্মরণ করিয়ে দেয়) থাকায় তাকে *Der Kaiser* ("সম্রাট") নামেও ডাকা হয়। তাকে জার্মানির সর্বকালের শ্রেষ্ঠ এবং ফুটবলের ইতিহাসের অন্যতম শ্রেষ্ঠ ও সুশোভিত ফুটবলার মনে করা হয়। বেকেনবাউয়ার একজন বহুমুখী খেলোয়াড়, যিনি মিডফিল্ডার হিসেবে শুরু করলেও খ্যাতি ছড়িয়েছেন ডিফেন্ডার হিসেবে। তাকে আধুনিক সুইপার বা লিবেরোর মূল ভূমিকার উদ্ভাবক হিসেবে গণ্য করা হয়।

## তথ্যসূত্র

## বহিঃসংযোগ

* ফ্রান্ৎ‌স বেকেনবাউয়ার ফাউন্ডেশন  
* Facts on Beckenbauer 
* 
* ফ্রান্ৎ‌স বেকেনবাউয়ারের পোর্ট্রেট

বিষয়শ্রেণী:১৯৪৫-এ জন্ম
বিষয়শ্রেণী:১৯৬৬ ফিফা বিশ্বকাপের খেলোয়াড়
বিষয়শ্রেণী:১৯৭০ ফিফা বিশ্বকাপের খেলোয়াড়
বিষয়শ্রেণী:১৯৭৪ ফিফা বিশ্বকাপের খেলোয়াড়
বিষয়শ্রেণী:১৯৮৬ ফিফা বিশ্বকাপের ম্যানেজার
বিষয়শ্রেণী:১৯৯০ ফিফা বিশ্বকাপের ম্যানেজার
বিষয়শ্রেণী:ফুটবল ক্লাব বায়ার্ন মিউনিখের ম্যানেজার
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ইউরোপিয়ান বর্ষসেরা ফুটবলার বিজয়ী
বিষয়শ্রেণী:ফিফা ১০০
বিষয়শ্রেণী:ফিফা সেঞ্চুরি ক্লাব
বিষয়শ্রেণী:ফিফা বিশ্বকাপ বিজয়ী অধিনায়ক
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:পুরুষ ফুটবল সুইপার
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মান ফুটবল ম্যানেজার
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:জার্মানি জাতীয় ফুটবল দলের ম্যানেজার
বিষয়শ্রেণী:হামবুর্গার স্পোর্টস ক্লাবের খেলোয়াড়
বিষয়শ্রেণী:নিউ ইয়র্ক কসমসের খেলোয়াড়
বিষয়শ্রেণী:ওলাঁপিক দ্য মার্সেইয়ের ম্যানেজার
বিষয়শ্রেণী:উয়েফা কাপ বিজয়ী ম্যানেজার
বিষয়শ্রেণী:উয়েফা ইউরো ১৯৭২ খেলোয়াড়
বিষয়শ্রেণী:উয়েফা ইউরো ১৯৭৬ খেলোয়াড়
বিষয়শ্রেণী:উয়েফা ইউরো ১৯৮৮ ম্যানেজার
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী অধিনায়ক
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:বুন্দেসলিগার ম্যানেজার
বিষয়শ্রেণী:ফিফা বিশ্বকাপ বিজয়ী ম্যানেজার
বিষয়শ্রেণী:বালোঁ দর বিজয়ী
বিষয়শ্রেণী:লরিয়াস বিশ্ব ক্রীড়া পুরস্কার বিজয়ী
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:জার্মান প্রবাসী ফুটবলার
বিষয়শ্রেণী:জার্মান ফুটবল সভাপতি ও বিনিয়োগকারী
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০২৪-এ মৃত্যু
বিষয়শ্রেণী:জার্মান প্রবাসী পুরুষ ফুটবলার
চিত্রা

নক্ষত্র
* চিত্রা (চন্দ্রনিবাস)।
**নদী**
* চিত্রা নদী 
**ব্যক্তি**
* চিত্রাঙ্গদ - মহাভারত অনুসারে চিত্রাঙ্গদ ছিলেন রাজা শান্তনু ও সত্যবতীর জ্যেষ্ঠপুত্র।
* চিত্রা সেন - বাঙালি অভিনেত্রী এবং নৃত্যশিল্পী।
* চিত্রা সিং - ভারতীয় সংগীতশিল্পী।

**সাহিত্য**
* চিত্রাঙ্গদা - চিত্রাঙ্গদা মহাভারত মহাকাব্যের একটি চরিত্র।
* চিত্রা (কাব্যগ্রন্থ) - রবীন্দ্রনাথ ঠাকুরের ১৮৯৬ সালে রচিত ক্যাব্যগ্রন্থ।

**চলচ্চিত্র**
* চিত্রা নদীর পারে - তানভীর মোকাম্মেল পরিচালিত ১৯৯৮ সালের একটি বাংলা চলচ্চিত্র।

**প্রজাতি**
* চিত্রা হরিণ - উপমহাদেশীয় একপ্রকার হরিণ প্রজাতি।
* চিত্রা শালিক - স্টারনিডি পরিবারভূক্ত মাঝারি আকৃতির গায়ক পাখি।
* চিত্রা উড়ন্ত টিকটিকি - এক ধরনের টিকটিকি যা গাছ থেকে গাছে উড়ে যায়।
স্বপ্নলোক

**স্বপ্নলোক** হলো একটি সম্প্রদায় বা সমাজ যেটি উচ্চমাত্রায় কাঙ্ক্ষিত বা পরিপূর্ণ বৈশিষ্ট্যের অধিকারী। একে **স্বপ্নরাজ্য**, **স্বপ্নপুরী**, **কল্পলোক**, **কল্পরাজ্য**, **কল্পস্বর্গ**, **কল্পভুবন**, **সব পেয়েছির দেশ**, **স্বপ্নের দেশ**,  ইত্যাদি সমার্থক শব্দ বা শব্দগুচ্ছ দিয়ে ডাকা হতে পারে।

সহজ কথায় স্বপ্নলোক বলতে এমন সব চিন্তাচেতনা বা ধ্যানধারণাকে বোঝায় যা শুধু কল্পনা বা স্বপ্নেই সম্ভব, বাস্তবে একেবারেই অসম্ভব।

স্বপ্নলোকের বিপরীত ধারণাটি হল দুঃস্বপ্নলোক।

## ইংরেজি পরিভাষার ব্যুৎপত্তি

স্বপ্নলোকের ইংরেজি পরিভাষা হল "ইউটোপিয়া"। ইংরেজ পণ্ডিত ও রাষ্ট্রপরিচালনাবিদ টমাস মুর ১৫১৬ খ্রিস্টাব্দে তাঁর লাতিন ভাষায় রচিত *[[ইউটোপিয়া (বই)|ইউটোপিয়া]]* নামক বইয়ের জন্য সর্বপ্রথম এই নামটি গ্রিক থেকে উদ্ভাবন করেন। বইটিতে তিনি আটলান্টিক মহাসাগরের একটি কাল্পনিক দ্বীপ সম্প্রদায়ের বর্ণনা দেন, যেখানে একটি নিখুঁত সামাজিক, আইনি ও রাজনৈতিক ব্যবস্থা বিদ্যমান। গ্রিক "ওউ" (অর্থাৎ "নয়") এবং "তোপোস" (অর্থাৎ "স্থান") শব্দাংশ দুইটি সংযুক্ত করে সৃষ্ট "ওউতোপোস" শব্দটির ভাবার্থ দাঁড়ায় "যে স্থানের কোনও অস্তিত্ব নেই"। আবার গ্রিক "এউ" (অর্থাৎ "সু") এবং "তোপোস" (অর্থাৎ "স্থান") শব্দাংশ দুইটি সংযুক্ত করে "এউতোপোস" শব্দটির ভাবার্থ হল "সুরম্য স্থান"। কারও কারও মতে, মুরের সৃষ্ট "ইউটোপিয়া" শব্দটি এই দুইটি শব্দকে ভিত্তি করে সৃষ্ট এক ধরনের শব্দের খেলা, কেননা মুরের বইতে বর্ণিত কাম্য সুরম্য স্থানটির আসলে কোনও অস্তিত্ব নেই।

## সাহিত্যে "স্বপ্নলোক" ধারণার ব্যবহার
"ইউটোপিয়া" শব্দটি দিয়ে মূলত কল্পলৌকিক আদর্শ স্থান। এর মাধ্যমে বোঝানো হয় কোনও উপন্যাস বা দার্শনিক চিন্তাভাবনাসম্পন্ন কোনও রচনাকে যেখানে একটি আদর্শ স্থান বা *কল্পলোকে*র বিবরণ দেয়া হয়। মূল গ্রিক শব্দ:*eutopos* অর্থ সুরম্য স্থান। এটিকে কল্পভুবন বা কল্পস্বর্গও বলা হয়। আধুনিককালে ইউটোপিয়া বলতে সেই শ্রেণির কথাসাহিত্য বুঝি যা একটি আদর্শ রাষ্ট্র ও জীবনব্যবস্থার চিত্র তুলে ধরে। এর সর্বশ্রেষ্ঠ দৃষ্টান্ত সম্ভবত প্লেটোর রিপাবলিক। পরবর্তীকালের এই প্রকারের রচনায় কখনো কখনো নিছক স্বপ্নকল্পনা প্রশ্রয় পেয়েছে, কখনো কখনো ভবিষ্যতে সামাজিক ও প্রযুক্তিগত উন্নতির মধ্য দিয়ে নতুন জীবনে যে-উত্তরণ বাস্তবসম্মতভাবে আকাঙ্ক্ষিত তার রূপরেখা আঁকা হয়েছে। এইসব গ্রন্থের মধ্যে রয়েছে ফ্রান্সিস বেকনের *নিউ আটলান্টিস*, এডওয়ার্ড বেলামির *লুকিং ব্যাকওয়ার্ড*, উইলিয়াম মরিসের *নিউজ ফ্রম নোহোয়্যার* এবং জেমস হিল্টনের *লস্ট হরাইজন*।

## তথ্যসূত্র

## আরও দেখুন
* দুঃস্বপ্নলোক

বিষয়শ্রেণী:ভাববাদ
বিষয়শ্রেণী:কথাসাহিত্যে উদ্ভব শব্দ
বিষয়শ্রেণী:স্বপ্নলোক
রাজা প্রতাপাদিত্য চরিত্র

***রাজা প্রতাপাদিত্য চরিত্র***  ঊনবিংশ শতাব্দীর শুরুতে প্রকাশিত একটি বাংলা গ্রন্থ । এর লেখক রামরাম বসু । এই গ্রন্থটিকে বাংলা ভাষায় কোন বাঙালি লিখিত লিখিত প্রথম গদ্যগ্রন্থ বিবেচনা করা হয়। এটি সর্বপ্রথম ১৮০১ খ্রিষ্টাব্দের জুলাই মাসে কলকাতা শহর থেকে প্রকাশিত হয়। গ্রন্থটি শ্রীরামপুর মিশন প্রেসে মুদ্রিত হয়েছিল। এটি একটি জীবনী গ্রন্থ। রাজা প্রতাপাদিত্য প্রাচীন যশোরের অন্তর্ভুক্ত সুন্দরবনের মহারাজা বিক্রমাদিত্যের পুত্র ছিলেন। রাজা প্রতাপাদিত্যের নামকরণ সম্পর্কে রামরাম বসু এই গ্রন্থে লিখেছেন, “জ্যোতিষিরা বললেন সব বিষয়েই উত্তম কিন্তু পিতৃদ্রোহী। হরিষেবিষাদ মনে রাজা অন্নপাশনে পুত্রের নাম রাখলেন প্রতাপাদিত্য।”

## তথ্যসূত্র


## আরো দেখুন
*রামরাম বসু
*রাজা প্রতাপাদিত্য

## বহিঃসংযোগ
উচ্চ নরল্যান্ড-এর আপীল আদালত

থাম্ব|উচ্চ নরল্যান্ড-এর আপীল আদালতের কুলচিহ্ন।
থাম্ব|মানচিত্রের আদালতের অধিক্ষেত্র লাল রঙ দ্বারা চিহ্নিত করা হয়েছে।

**উচ্চ নরল্যান্ড-এর আপীল আদালত** () হল একটি আপীল আদালত যা ভ্যাস্টারবটেন প্রদেশের ও নরবটেন প্রদেশের সম্পূর্ণ অঞ্চলের ওপর অবস্থিত। আপীল আদালত মূলত উমিয়া, সুইডেনে এই কার্যক্রম পরিচালনা করে। ভবনটি শহরের প্রাচীনতম ভবনগুলোর একটি এবং ১৮৮৮ সালের অগ্নিকাণ্ডে টিকে থাকা পাথুরে ভবনসমূহের মধ্যে অন্যতম। এ অগ্নিকাণ্ড শহরের অধিকাংশ এলাকা ধ্বংস করেছিল।

## ভবন
১৮৮৬-১৮৮৭ সালের মাঝে নির্মিত এই বৃহৎ শ্বেত ভবনটি নব-জাগরণ ধাঁচে তৈরি করা হয়। স্থপতি জোহান নর্ডকুইস্ট এই ভবনের স্থাপনা করেন। প্রথম কয়েক বছর ভবনটি ভল্কস্কুলে শিক্ষকদেরকে শিক্ষাদানের জন্য ব্যবহৃত হয়েছিল। ভবনে প্রধান শিক্ষকের বাসভবন, শ্রেণিকক্ষ, একটি অডিটোরিয়াম এবং একটি জিম রয়েছে। ভবনটি ছোট একটি পার্ক দ্বারা পরিবেষ্টিত।

১৯২০ সালের দিকে ভবনটি আর স্কু হিসেবে ব্যবহৃত হয়নি এবং কিছুকাল এটি গ্রন্থাগার ও জাদুঘর সহ একটি সিভিক সেন্টার হিসেবে ব্যবহৃত হয়। বৃহৎ অডিটোরিয়ামটি থিয়েটার ও কনসার্ট হল হিসেবে ব্যবহৃত হত।

১৯৫০ সালের দিকে ভবনটি পূর্ব ও পশ্চিমের দিকে নির্মিত হয়। ভবনটির ভেতরের দিক একাধিকবার পুনঃসংস্কারকৃত হয়। সম্প্রতি ১৯৯৯ সালে এটি সংস্কার করা হয়।

## আপীল আদালত
[থাম্ব|উমিয়া আপীল আদালতের উদ্বোধন। [অনার গার্ড রাজা সুইডেনের পঞ্চম গুস্তভ-এর অপেক্ষায়।]]

১৬ই ডিসেম্বর, ১৯৩৬ সালে রাজা পঞ্চম গুস্তভ উচ্চ নরল্যান্ডের জন্য আপীল আদালতের উদ্বোধন করেন। এই আদালতকে সুইডীয় আপীল আদালত থেকে পৃথক করা হয় যেন সুইডীয় আদালতের কাজের চাপ কমানো যায়।

### সংস্থা
২০১২ সাল থেকে আপীল আদালতের প্রেসিডেন্ট হলেন মার্গারেটা বার্গস্ট্রম। তিনি আন্দ্রেস ইয়াকোবায়েস-এর উত্তরসূরী। প্রেসিডেন্ট একটি প্রশাসনিক বিভাগ ও একটি বিচার বিভাগীয় দপ্তরের সভাপতিত্ব করেন, যার ফলে আদালতের সদস্যদের মাধ্যমে করা। এছাড়াও একটি প্রক্রিয়াজাতকরণ ইউনিটও রয়েছে।

## তথ্যসূত্র

## বহিঃসংযোগ
* উত্তর নরল্যান্ডের জন্য আপীল (সুইডীয়)

বিষয়শ্রেণী:ভ্যাস্টারবটেন প্রদেশের ভবন ও স্থাপত্য
বিষয়শ্রেণী:সুইডেনের আদালত
নাম-ম্খা'-'ওদ-গ্সাল

**নাম-ম্খা'-'ওদ-গ্সাল** () (মৃত্যু-১৭২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।

## সংক্ষিপ্ত জীবনী
নাম-ম্খা'-'ওদ-গ্সাল সপ্তদশ শতাব্দীর দ্বিতীয়ার্ধে তিব্বতের নাগ-শোদ () নামক স্থানে জন্মগ্রহণ করেন। তার পিতা সের-র্ত্সা-গ্রুব-থোব () একজন বিখ্যাত তান্ত্রিক যোগী ছিলেন। কৈশোরে তিনি কার্মা-ছাগ্স-মেদ () নামক ব্কা'-ব্র্গ্যুদ ধর্মসম্প্রদায়ের বিখ্যাত পন্ডিতের নিকট মহামুদ্রা সম্বন্ধে শিক্ষালাভ করেন বলে অনুমান করা হয়। পরবর্তীকালে তিনি পে-মা-রিগ-'দ্জিন নামক র্ন্যিং-মা ধর্মসম্প্রদায়ের এক পন্ডিতের নিকট অধ্যয়ন করেন। ১৬৮৪ খ্রিষ্টাব্দে তিনি পে-মা-রিগ-'দ্জিনকে রু-দাম-স্ক্যিদ-খ্রাম () নামক উপত্যকায় ও-র্গ্যান-ব্সাম-গ্তান-গ্লিং () নামক একটি মঠ স্থাপনে সহায়তা করেন। ১৬৯৭ খ্রিষ্টাব্দে তিনি এই বিহারের দ্বিতীয় প্রধান নির্বাচিত হন। তার অন্যতম উল্লেখযোগ্য শিষ্য ছিলেন 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, পে-মা-কুন-গ্রোল-র্নাম-র্গ্যাল, ও-র্গ্যান-ব্স্তান-'দ্জিন (), প্রভৃতি। তিনি শেষ জীবনে র্দ্জা-খোগ () নামক স্থানে লেগ্স-দ্গোন-গ্সাং-ছেন-স্মিন-গ্রোল-গ্লিং () নামক বৌদ্ধবিহার প্রতিষ্ঠা করেন।

## তথ্যসূত্র

বিষয়শ্রেণী:১৭২৬-এ মৃত্যু
বিষয়শ্রেণী:দ্জোগছেন পোনলোব
চিত্তরঞ্জিকা

**চিত্তরঞ্জিকা** ঊনবিংশ শতাব্দীর বাংলা সাময়িক পত্র। এটি সর্বপ্রথম ১৮৬২ খ্রিষ্টাব্দে ব্রিটিশ ভারতের পূর্ববঙ্গের ঢাকা শহর থেকে প্রকাশিত হয়। ঢাকা কলেজের তৎকালীন ছাত্র সারদাকান্ত সেন এই পত্রিকাটি প্রতিষ্ঠা করেন। কে এই পত্রিকার সম্পদনার দায়িত্ব পালন করেছেন তা সঠিক নির্ণয় করা যায় নি। তবে এ পত্রিকাটির সম্পাদক হিসেবে হরিশ চন্দ্র মিত্র নাম উচ্চারিত হয়েছে। তিনি ঢাকা প্রকাশ পত্রিকাটির সহকারী সম্পাদকের দায়িত্ব পালন করেছেন। পত্রিকাটির প্রথম সংখ্যা ১২৬৯ বঙ্গাব্দের ১ লা জ্যৈষ্ঠ প্রকাশ করা হয়েছিল। “বাঙ্গালা যন্ত্র” নামীয় ছাপাখানা থেকে এটি মুদ্রিত হতো। এ পত্রিকায় হরিশ্চন্দ্র, কৃষ্ণচন্দ্র প্রমুখ কবির কবিতা প্রকাশিত হয়েছে।  চিত্তরঞ্জিকা’র ২য় সংখ্যায় মাইকেল মধুসূদন দত্ত বিরচিত “বঙ্গভূমির প্রতি” কবিতাটি মুদ্রিত হয়েছিল ।

## তথ্যসূত্র


## আরো দেখুন
## বহিঃসংযোগ

বিষয়শ্রেণী:বাংলা ভাষার সংবাদপত্র
ডিএনএ তথ্য ভাণ্ডার

একটি **ডিএনএ তথ্য ভাণ্ডার** বা **ডিএনএ তথ্য ব্যাংক** হল ডিএনএ প্রোফাইলগুলির একটি তথ্য ভাণ্ডার যা বংশানুক্রমিক রোগ বিশ্লেষণে, অপরাধবিজ্ঞানের জন্য বংশানুক্রমিক ফিঙ্গারপ্রিন্টিং বা বংশানুক্রমিক বংশবৃত্তিতে ব্যবহার করা যেতে পারে। ডিএনএ তথ্য ভাণ্ডারগুলি পাবলিক বা বেসরকারী হতে পারে, বৃহত্তম হয় জাতীয় ডিএনএ তথ্য ভাণ্ডার।

ডিএনএ তথ্য ভাণ্ডারের প্রথম প্রয়োগ করেছিলেন কেলভিন ডব্লিউ পি মিলার এবং জন এল ডাসন কেমব্রিজ বিশ্ববিদ্যালয়ে মাইটোকন্ড্রিয়াল ডিএনএ একত্রীকরণের মধ্যমে (১৯৯৬ - ১৯৯৮)। এই তথ্য মিলার এর পিএইচডি থিসিস এর জন্য প্রয়োজন ছিল। সারা বিশ্ব জুড়ে এখন অনেক গুলি ডিএনএ তথ্য ভাণ্ডার গড়ে উঠেছে। এর মধ্যে কিছু বাক্তিগত। কিন্তু বেশিরভাগ বড় তথ্য ভাণ্ডার গুলি সরকার কর্তৃক পরিচালিত। মার্কিন যুক্তরাষ্ট্রে সবচেয়ে বড় ডিএনএ তথ্য ভাণ্ডারটি পরিচালনা করে। এতে প্রায় ৫ মিলিয়ন তথ্য সংরক্ষিত আছে ২০০৭ সাল পর্যন্ত।  যুক্তরাজ্যেও একটি একই রকম ডিএনএ তথ্য ভাণ্ডার পরিচালনা করেন যার নাম ন্যাশনাল ডিএনএ ডেটাবেজ (এনডিএনএডি)।

## তথ্যসূত্র

বিষয়শ্রেণী:সরকারি ডেটাবেস
বিষয়শ্রেণী:গোপনীয়তা
বিষয়শ্রেণী:চিকিৎসাবিজ্ঞান
বিষয়শ্রেণী:ব্যক্তিগত গোপনীয়তা
ক্রিস গার্ডনার

**ক্রিস্টোফার পল ''ক্রিস'' গার্ডনার** (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুদ্ধকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তার সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ *পার্স্যুট অফ হ্যাপিনেস* ২০০৬ এর মে মাসে প্রকাশিত হয়। ২০১২ সাল নাগাদ, তিনি তার প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তার মায়ের অবদান ও অনুপ্রেরণাকে স্বীকৃতি দেন। এছাড়া তার উপর তার সন্তানদের যে উচ্চাকাঙ্খাও তার সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে *দ্য পার্স্যুট অফ হ্যাপিনেস* চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।

## তথ্যসূত্র

## বহিঃসংযোগ
* অফিশিয়াল ওয়েবসাইট
* ক্রিস গার্ডনারের ব্যক্তি জীবন
* ক্রিস গার্ডনারের সাক্ষাৎকার
* গার্ডনার রিচ অফিশিয়াল ওয়েবসাইট

বিষয়শ্রেণী:১৯৫৪-এ জন্ম
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন জনহিতৈষী
বিষয়শ্রেণী:জীবিত ব্যক্তি
বিষয়শ্রেণী:মার্কিন ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:মার্কিন প্রেরণাদায়ী বক্তা
বিষয়শ্রেণী:মার্কিন প্রেরণাদায়ী লেখক
বিষয়শ্রেণী:গৃহহীন ব্যক্তি
বিষয়শ্রেণী:আফ্রিকান-মার্কিন বিনিয়োগকারী
বিষয়শ্রেণী:মার্কিন অর্থদাতা
বিষয়শ্রেণী:২১শ শতাব্দীর আফ্রিকান-মার্কিন লেখক
আহওয়াজ

**আহওয়াজ** বা **আহবাজ** () হল মধ্যপ্রাচ্যের একমাত্র অনারব দেশ ইরানের খুজিস্তান প্রদেশের রাজধানী এবং পৃথিবীর অন্যতম শীর্ষ উষ্ণ তাপমাত্রার শহর। ২৩০ খ্রিষ্টাব্দে আরদাশির পারস্যের এই প্রাচীন শহর প্রতিষ্ঠা করেন। কারুন নদীর তীরে অবস্থিত এ মহানগরীর আয়তন ৫২৮ বর্গকিলোমিটার। সমুদ্রপৃষ্ঠ থেকে এর উচ্চতা ১৭ মিটার। ২০০৬ সালে আদমশুমারি অনুসারে জনসংখ্যা হল ১৪ লক্ষ ৩২ হাজার ৯৬৫ জন। যার মধ্যে নারীর সংখ্যা সাত লক্ষ ৬২ হাজার ২৩৯ জন। বিশ্ব স্বাস্থ্য সংস্থার ২০১১ সালে সমীক্ষ অনুসারে আহবাজ হল পৃথিবীর অন্যতম শীর্ষ বায়ুদৃষিত শহর।

## আবহাওয়া
এখানকার গ্রীষ্ম কালটা বেশ লম্বা হয়। শীত কলে বেশ শীত পড়লেও বরফ পড়ে না। আর বর্ষকালটা হয় খুব ছোট। আহবাজরে বার্ষিক বৃষ্টিপাতের পরিমাণ ২৩০ মিলিমিটার। এখানকার গড় সর্বচ্চো তাপমাত্রা হল ৪৬ দশমিক আট ডিগ্রি সেলসিয়াস। ২০০০ সালের জুলাই মাসটা ছিল আহবাজ ইতিহাসের সবচেয়ে গরম মাস। সেই সময় এই শহরের গড় তাপমাত্রা ছিল ৪৮ দশমিক এক ডিগ্রি সেলসিয়াস।

## গ্যালারি


Iran - Khuzestan - Ahvaz - White Bridge & Karoon River.jpg
Image:پل_سفید_اهواز.jpg
Image:Ahvaz White Bridge1.jpg
Image:AJUMSHOSPITAL.JPG
Image:Darmangah.jpg
Image:JOUNDOSHAPOUR.jpg



## তথ্যসূত্র

## বহিঃসংযোগ
* Foolad Ahvaz Football Club 

বিষয়শ্রেণী:Cities in Iran
বিষয়শ্রেণী:Ahvaz
বিষয়শ্রেণী:Populated places in Ahvaz County
বিষয়শ্রেণী:Iranian provincial capitals
বিষয়শ্রেণী:Cities in Khuzestan Province
বিষয়শ্রেণী:প্রথম আর্দাশির
বিষয়শ্রেণী:ইরানের প্রাদেশিক রাজধানী
জাজন

**জাজন** ( **'),অথবা **জিজান''' সৌদি আরবের দক্ষিণ-পশ্চিম কোনের জাজন অঞ্চলের প্রধান শহর। এ শহরের উত্তরে রয়েছে ইয়েমেন সীমান্ত। লোহিত সাগরের উপকূলের বন্দর নগরীর জাজন, পেতাশ্রয় ও কৃষি খামারে জন্য বিখ্যাত। আম, ডুমুর, এবং পেঁপে মত গ্রীষ্মমণ্ডলীয় ফলের জন্য মধ্যপ্রাচ্যে এ শহরের বিশেষ কদর রয়েছে। এ শহরের গড়ে উঠছে সৌদি সলতনতের বৃহৎ বিনিয়োগে বিশেষ অর্থ ও বাণিজ্যকেন্দ্র। সমুদ্রপৃষ্ঠ থেকে জাজন নগরীর উচ্চতা ৪০ মিটার। ২০১২ সালের আদমশুমারি অনুসারে জনসংখ্যা এক লক্ষ পাঁচ হাজার ১৯৩ জন।

## আবহাওয়া
প্রায় সার বছরই এখানে প্রচণ্ড গরম থাকে। শীতকাল এখানে খুব অল্প সময় স্থায়ী হয়। এখানে  এপ্রিল থেকে অক্টোবর পর্যন্ত এখানে তাপমাত্রা ৩০ ডিগ্রি সেলসিয়াস থেকে ৪০ ডিগ্রি সেলসিয়াস পর্যন্ত থাকে। গড় তাপমাত্রা ৩১ ডিগ্রি সেলসিয়াস। বাতাসের আর্দ্রতার পরিমাণ ৭৫ শতাংশ। ২০১২ সালের ১০ জুলাই এখানে সর্বচ্চো তাপমাত্রা ৪৯ ডিগ্রি সেলসিয়াস রেকর্ড করা হয়। জাজন শহরের সর্ব নিম্ন তাপমাত্র রেকর্ড করা হয় ১৯৮৪ সালের ২৮ ফেব্রুয়ারিতে নয় ডিগ্রি সেলসিয়াস।

Another source with another data.

## আরও দেখুন
*Jizan Region
*Jazan Economic City

## তথ্যসূত্র

## বহিঃসংযোগ

*Official site

বিষয়শ্রেণী:জিজান প্রদেশের জনবহুল স্থান
বিষয়শ্রেণী:সৌদি আরবের বন্দরনগরী
বিষয়শ্রেণী:সৌদি আরবের জনবহুল উপকূলীয় স্থান
বিষয়শ্রেণী:সৌদি আরবের প্রাদেশিক রাজধানী
বিষয়শ্রেণী:লোহিত সাগরের বন্দরনগরী
আজিজিয়া

**আজিজিয়া** (Anglicized: ;  **'/**'/**'), বা **আল আজিজিয়া''', লিবিয়া: ভূমধ্যসাগরের দক্ষিণ তীরে অবস্থিত উত্তর আফ্রিকার দেশ হল লিবিয়া। এটি আফ্রিকার বৃহত্তম রাষ্ট্রগুলির একটি। আকারে বিশাল হলেও প্রচণ্ড গরমের জন্য এখানে জনবসতি খুবই লঘু। দেশটির বেশিরভাগ অংশ জুড়ে রয়েছে পৃথিবীর সবচেয়ে বড় মরুভূমি সাহারা। বিরূপ আবহাওয়া জন্য লিবিয়ার প্রায় সমস্ত লোক উপকূলবর্তী অঞ্চলে বাস করে। উত্তর-পশ্চিম লিবিয়ার ত্রিপলিতানিয়া অঞ্চলের জাফারা জেলার আল আজিজিয়া নগরী পৃথিবীর উষ্ণতম শহর নামে পরিচিত। রাজধানী ত্রিপলির দক্ষিণ-পশ্চিমে ৪১ কিলোমিটার দূরে আল আজিজিয়া শহরের অবস্থান ঠিক সাহারা মরুভূমির মধ্যে। সমুদ্রপৃষ্ঠ থেকে এ শহরের উচ্চতা ১১৯ মিটার। ২০০৪ সালের আদমশুমারির প্রতিবেদন অনুসারে ২ লক্ষ ৮৭ হাজার ৪০৭ জন লোকের বাস এ শহরে।

## ভূগোল ও জলবায়ু
১৯২২ সালের সেপ্টেম্বরের ১৩ তারিখে এ শহরের সর্বোচ্চ তাপমাত্রা রেকর্ড করা হয় ১৩৬ ডিগ্রী ফারেনহাইট বা ৫৮ দশমিক আট ডিগ্রী সেলসিয়াস। বিশ্বের বিভিন্ন দেশের আবহাওয়া বিষায়ক সংস্থান সমীক্ষা অনুসারে এইটি এখন পর্যন্ত এই কোন শহরের সর্বচ্চ রেকর্ডকৃত তাপমাত্রা।

## তথ্যসূত্র

বিষয়শ্রেণী:Populated places in Jafara District
বিষয়শ্রেণী:Tripolitania
Aziziya
বিষয়শ্রেণী:পৃথিবীর চরমভাবাপন্ন আবহাওয়া
ইল্লিজি

**ইল্লিজি** () আলজেরিয়া উত্তর-পশ্চিম আফ্রিকায় ভূমধ্যসাগরের তীরে অবস্থিত রাষ্ট্র। সুদানের পরেই আলজেরিয়া আফ্রিকা মহাদেশের দ্বিতীয় বৃহত্তম রাষ্ট্র। দেশটির নয়-দশমাংশ জুড়ে রয়েছে রয়েছে সর্ব বৃহদ মরুভূমি সাহারা। এই সাহারা মরুভূমি সংলগ্ন ইল্লিজি নগরী বিশ্বের অন্যতম শীর্ষ উষ্ণ শহর। এই শহরের আয়তন ৭৫ হাজার ৯৪৫ বর্গ কিলোমিটার। ২০০৮ সালের হিসাব অনুসারে ইল্লিজি শহরের জনসংখ্যা ১৭ হাজার ২৫২ জন। জনসংখ্যার ঘনত্ব প্রতি শূন্য দশমিক ২৩ বর্গ কিলোমিটারে এক জন। এখানকার সব চেয়ে আকর্ষণীয় স্থান হল তাসসিলি ন'আজ্জের ন্যাশনাল পার্ক, খৃষ্টপূর্ব ৬০০০ বছর আগের আঁকা গুহা চিত্র, দুইটি ক্যাম্পিং সাইট এবং বেশকিছু স্থানীয় টুরিস্ট স্পর্ট।

## আবহাওয়া

এখানে সারা বছর বৃষ্টিপাত হয় না বললেই চলে। হলেও তা পরিমাণে সামান্য। গ্রীষ্ম কালটা এখানে প্রচণ্ড শুষ্ক হয়। গরম কাল এখানে শুরু হয় এপ্রিল থেকে চলে নভেম্বর পর্যন্ত। এখানে জুন থেকে জুলাই প্রচণ্ড গরম পরে। ২০১১ সালের ১৮ আগস্ট এখানে সর্বচ্চ ৫১ ডিগ্রি সেলসিয়াস তাপমাত্রা রেকর্ড করা হয়।

## See also
* Illizi Province

## References

## External links

* www.fjexpeditions.com

বিষয়শ্রেণী:Populated places in Illizi Province
বিষয়শ্রেণী:Communes of Algeria
বিষয়শ্রেণী:Tuareg
বিষয়শ্রেণী:Province seats of Algeria
মারাকেশ

**মারাক্কেশ** (; , **) ১০৬২ খ্রিষ্টাব্দে এই শহর প্রতিষ্ঠা করেন আবু বকর ইবনে উমর ইবনে ইব্রাহিম ইবনে তুরগুত। আটলান্টিক মহাসাগর এর তীরবর্তী এবং উত্তরে ভূমধ্যসাগরের জিব্রাল্টার প্রণালী পর্যন্ত বিস্তৃত উত্তর আফ্রিকার দেশ মরোক্কোর মারাক্কেশ-তেনসিফট-আল  হৌজ অঞ্চলের মারাক্কেশ প্রদেশর রাজধানী। এটি দেশটির চতুর্থ মহানগর। সমুদ্রপৃষ্ঠ থেকে উচ্চতা ৪৬৬ মিটার। ২০১২ সালের হিসাব অনুসারে এই শহরের জন সংখ্যা ১০ লক্ষ ৬৩ হাজার ৪১৫ জন। প্রায় হাজার বছর পুরনো এই শহরটি সারা বিশ্বের পর্যটকদের অত্যন্ত আকর্ষণীয়। বলা হয়ে থাকে আসল এবং ঐতিহ্যবাহী মরক্কো দেখতে হলে মারাক্কেশ আসতে হবে। এখানকার উল্লেখযোগ্য দর্শনীয় স্থানের মধ্য রয়েছে জিমা আল-ফানা, সুকস, শহরের দেওয়াল এবং ফাটক, বাদি প্যালেস, রাজকীয় প্যালেস, বাহিয়া প্যালেস,  কুতুবিয়া মসজিদ, বেন ইউসুফ মসজিদ, মোয়াসিন মসজিদ, সাদিয়ান মাজার শরীফ, 
কুতুবিয়া মসজিদ, সাত পীরের মাজার শরীফ, মারাক্কেশ জাদুঘর, দর সি সাইদ জাদুঘর এবং মিউজিয়াম অফ ইসলামিক আর্ট। এখানকার হস্ত শিল্প বিশ্বখ্যাত।

প্রায় সারা বছরই এখানে গরম থাকে। তাপমাত্রা কিছুটা কমে আসে যখন শীত পড়ে। সেটাও আবার জানুয়ারি- ফেব্রুয়ারিতে। সেই সময় এই প্রাচীন শহরে বৃষ্টিপাত হয়। এমনকী নিকটবর্তী এটলাস পর্বতমালায় বরফ পড়ে। গ্রীষ্মে এখানে তাপমাত্রা ৩৮ ডিগ্রি সেলসিয়াস থাকে।

## ব্যুৎপত্তি
নামটির প্রকৃত অর্থ বিতর্কিত। সম্ভবত মারাক্কেশ শব্দটি এসেছে বারবার ভাষার (Amazigh) শব্দ *mur (n) akush* (ⵎⵓⵔ ⵏ ⴰⴽⵓⵛ), যার অর্থ "ঈশ্বরের ভুমি"।

* माराकेच में वीडियो यात्रा

## তথ্যসূত্র

### পুস্তকতালিকা

* 
* 

বিষয়শ্রেণী:মরক্কোর শহর
বিষয়শ্রেণী:মরোক্কোর আঞ্চলিক রাজধানী
বিষয়শ্রেণী:১০৬২-এ প্রতিষ্ঠিত
বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
দালোল

বিষুবরেখার নিকটবর্তী উত্তর-পূর্ব আফ্রিকার রাষ্ট্র ইথিওপিয়ায় রয়েছে পৃথিবীর উষ্ণতম স্থান **দালোল** ()। দেশটির উত্তর-পূর্বে রুক্ষ ঊষর মরুভূমির মাঝে দ্বিতীয় প্রশাসনিক অঞ্চলের দালোল আগ্নেয়গিরি থেকে জন্ম নেয়া দালোল উপত্যকাটি পৃথিবীর দীর্ঘতম উপত্যকা। লোহিত সাগর থেকে ৬ হাজার কিমি বিস্তৃত হয়ে পৌঁছেছে মালাভি হ্রদ পর্যন্ত। সমুদ্রপৃষ্ঠ থেকে এখানকার উচ্চতা ১৩০ মিটার। ইথিওপিয়ার এক সময়ের অংশ বর্তমানে স্বাধীন দেশ ইরিত্রিয়ার সঙ্গে রেল যোগাযোগ তৈরির জন্য ১৯১৭–১৯১৮ সালে এখানে রেলওয়ে জংশন ‘আয়রন পয়েন্ট’ তৈরি করা হয়। এর ফলে ধীরে ধীরে বসতিস্থাপন শুরু হয়। এক সময় তা রূপ নেয় মরুশহরে। আফার ডিপ্রেসনের দালোল শহরের বার্ষিক গড় তাপমাত্রা ৩৪° সেলসিয়াস। ১৯৬০ সাল থেকে ১৯৯৬ সাল পর্যন্ত দেনাকিল মরুভূমি সংলগ্ন এ শহরের তাপমাত্রা রেকর্ড করা হয় ৩৪.৪° সেলসিয়াস। এখন পর্যন্ত এখানকার সর্বোচ্চ তাপমাত্রা ৪৮.৯° সেলসিয়াস। তাপমাত্রার বৃদ্ধির জন্য এখানকার অধিকাংশ অধিবাসী অন্যত্র সরে গেছে। দেশটির কেন্দ্রীয় পরিসংখ্যান সংস্থা সর্বশেষ ২০০৫ সালের প্রতিবেদনেও প্রকাশ করেনি কতজনের বসতি রয়েছে এখানে। এখানে উল্লেখ্য যে, দালোল পৃথিবীর অন্যতম ভুতুড়ে শহর।

## তথ্যসূত্র

## বহিঃসংযোগ
* Photo gallery of Dallol

বিষয়শ্রেণী:পৃথিবীর চরম বিন্দু
বিষয়শ্রেণী:পৃথিবীর চরমভাবাপন্ন আবহাওয়া
বিষয়শ্রেণী:আফ্রিকার ভূতের শহর
বিষয়শ্রেণী:ইথিওপিয়ার প্রাক্তন জনবহুল স্থান
ইন্দ্রনীল সেনগুপ্ত

**ইন্দ্রনীল সেনগুপ্ত** (জন্ম: ৮ সেপ্টেম্বর ১৯৭৪) একজন ভারতীয় অভিনেতা ও মডেল। তিনি প্রধানত বাংলা ও হিন্দি চলচ্চিত্র, টিভি ও ওয়েব ধারাবাহিকে কাজ করেন। তবে তিনি কয়েকটি অসমীয়া, তেলুগু ও মারাঠি চলচ্চিত্রেও কাজ করেছেন।

## ব্যক্তিগত জীবন
ইন্দ্রনীল সেনগুপ্তের জন্ম ও বেড়ে উঠা ভারতের কলকাতায়। তিনি ২০০০ সালে মডেলিংয়ে কেরিয়ার গড়ার উদ্দেশ্যে মুম্বই শহরে যান। ২০০৮ খ্রিষ্টাব্দের ১লা মার্চ তিনি সহ-অভিনেত্রী বরখা বিশত সেনগুপ্তের সাথে বিবাহ বন্ধনে আবদ্ধ হন। ২০১১ খ্রিষ্টাব্দের অক্টোবর মাসে তাদের মীরা নামক এক কন্যাসন্তানের জন্ম হয়।

## কর্মজীবন
ইন্দ্রনীল সেনগুপ্ত মডেল হিসেবে ডিজাইনার রোহিত বল ও কোরিওগ্রাফার মার্ক রবিনসন ও অচলা সচদেবের সঙ্গে কাজ করেছেন। পরবর্তীকালে তিনি ফাল্গুনী পাঠক, জগজিৎ সিং, যেশুদাস প্রভৃতি ভারতীয় গায়কের মিউজিক অ্যালবামে কাজ করেন। তিনি স্টার প্লাসের প্যায়ার কে দো নাম...এক রাধা এক শ্যাম নামক ধারাবাহিকেও অভিনয় করেন। ২০০৪ খ্রিষ্টাব্দে তিনি শুকরিয়া: টিল ডেথ ডু আস অ্যাপার্ট নামক চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। তিনি ২০০৮ সালে *[[জানালা (চলচ্চিত্র)|জানালা]]* নামক চলচ্চিত্রে স্বস্তিকা মুখোপাধ্যায় বিপরীতে অভিনয়ে করে বাংলা চলচ্চিত্রে অভিনয় শুরু করেন।

## চলচ্চিত্র

## ধারাবাহিক

## তথ্যসূত্র

## বহিঃসংযোগ

* 
* Shyaam- Shyaama saga goes on  The Hindu - April 1, 2006
* READY, STEADY, GO! Times of India - 24 Mar 2006

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টিভি ব্যক্তিত্ব
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:২০১৪-এ ভারতের সাধারণ নির্বাচনের প্রার্থী